
Grozījumi Ministru kabineta 2011. gada 24. maija noteikumos Nr. 411 "Autopārvadājumu kontroles organizēšanas un īstenošanas kārtība"
Izdoti saskaņā ar Autopārvadājumu likuma 4. panta ceturto daļu, 4.1 panta trešo daļu, 4.2 panta trešo daļu
un Autoceļu lietošanas nodevas likuma 8. panta pirmo daļu
· Izdarīt Ministru kabineta 2011. gada 24. maija noteikumos Nr. 411 "Autopārvadājumu kontroles organizēšanas un īstenošanas kārtība" (Latvijas Vēstnesis, 2011, 89., 190. nr.; 2014, 133. nr.; 2017, 56., 128., 248. nr.; 2018, 240. nr.; 2019, 227. nr.; 2022, 121. nr.; 2023, 223. nr.) šādus grozījumus:
· 1. Izteikt 3.3.2.5. apakšpunktu šādā redakcijā:
· "3.3.2.5. Latvijas Republikas starptautisko autopārvadājumu atļaujas esību (divpusējiem pārvadājumiem, tranzīta pārvadājumiem, pārvadājumiem uz trešajām valstīm vai no tām) un tajā norādītā pārvadājuma atbilstību citiem pārvadājuma dokumentiem un atļauto braucienu skaitam, atļaujas ailē "muitas iestādes zīmogs un datums" norādot informāciju par robežšķērsošanas vietu un datumu un simbolu "T", ja tiek veikts tranzīta pārvadājums, kā arī reģistrējot atļaujas sēriju un kārtas numuru muitas informatīvajā sistēmā. Ja Latvijas Republikas starptautisko autopārvadājumu atļauja ir elektroniskā formā, tās atbilstību pārvadājuma veidam pārbauda transportlīdzekļa vadītāja uzrādītajā datorizētā informācijas nesējā vai papīra izdrukā no elektroniskā ieraksta un, pieslēdzoties elektroniskajam atļauju reģistram, pārbauda tajā esošo informāciju par attiecīgo atļauju, kā arī reģistrē šīs atļaujas sēriju un kārtas numuru muitas informatīvajā sistēmā."
· 2. Izteikt 3.3.2.6. apakšpunktu šādā redakcijā:
· "3.3.2.6. Elektroniskā dokumenta formā esošas Eiropas transporta ministru konferences atļaujas esību un tai pievienotā  elektroniskā reģistrācijas žurnālā ietverto datu atbilstību veiktajam pārvadājumam, izmantojot Starptautiskā Transporta foruma Eiropas transporta ministru konferences atļauju digitālo sistēmu un reģistrējot atļaujas sēriju un kārtas numuru muitas informatīvajā sistēmā;".
· 3. Izteikt 5.3 punktu šādā redakcijā:
· "5.3 Pārbaudes uzņēmuma telpās plāno, ņemot vērā iepriekšējo pieredzi attiecībā uz dažādiem transporta un uzņēmumu veidiem. Pārbaudes veic arī tad, ja autopārvadājumu kontroles laikā tiek atklāts, ka nopietni pārkāpta Regula (EK) 561/2006, Regula (ES) 165/2014, normatīvie akti par transportlīdzekļu apkalpes locekļu darba laika organizēšanu, ievērošanu un uzskaiti, kā arī normatīvie akti par ceļu satiksmi attiecībā uz transportlīdzekļu apkalpes locekļu darba laika ilgumu, vai ir konstatēts vissmagākais pārkāpums (MSI) vai vairāki mazāk smagi pārkāpumi (SI, VSI), kuri summāri pielīdzināmi vissmagākajam pārkāpumam, kā noteikts Regulā (ES) 2016/403 ."
· 4. Papildināt ar VI nodaļu šādā redakcijā:
· "VI. Noslēguma jautājums
· 37. Šo noteikumu 1.1. un 1.2. punkts stājas spēkā 2026. gada 1. janvārī."

